Universalismus moralis

Universalismus moralis sive moralitas universalis est doctrina metaëthica quae certas rationes ethicas, ethicam universalem, universe apud omnes qui in eadem causa sunt valere praecipit,Hare 1991; Singer 1967. neglectis cultura, phyle, sexu, religione, civitate, propensione sexuali aliisve proprietatibus.Gowans 2008: cap.2. Universalismus moralis nihilismo morali et relativismo morali adversatur. Non tamen omnes formae universalismi moralis in absolutismum inclinant, nec necessario monismo morali favent. Multa enim sunt universalismi genera, sicut utilitarismus, quae non ad absolutismum inclinant, immo ad pluralismum vertunt, sicut placita Isaiae Berlin.

Praeter rationes realismi moralis universalismus moralis alias quoque rationes morales cognitivisticas comprehendit, sicut theoriam observatoris perfecti subiectivisticam et voluntarismum theologicum,Stevenson 1975. nec non praescriptivismum universalem, theoriam non cognitivisticam.Hare 1991.


Declaratio et propositum Vindobonae, Sectio I, 5
Iura humana
Ius naturale
Universalis de hominis iuribus declaratio
Universalitas (philosophia)

Notae

 Bibliographia 
 Browning, Don, ed. 2006. Universalism vs. Relativism: Making Moral Judgments in a Changing, Pluralistic, and Threatening World. Rowman & Littlefield. 
 Gowans, Chris, 2008. Moral Relativism. Stanford Encyclopedia of Philosophy.
 Hare, R. M., 1991. The Language of Morals. Clarendon Press.
 Potter, Nelson, 1985. Morality and Universality: Essays on Ethical Universalizability. Reidel. 
Richardson, Henry S., et Melissa S. Williams. 2009. Moral Universalism and Pluralism. New York University Press. 
 Singer, Marcus George, 1967. Generalization in Ethics. Eyre & Spottiswoode.
 Stevenson, Charles L., 1975. Facts and Values. Greenwood.

Nexus externi
"The Middle Way as the basis of moral objectivity," www.moralobjectivity.net

Categoria:Ethica
Categoria:Universalismus